1811-чу шеран 31-чу майхь Бийболат оьрсийн эскаран лагере вог1у. Къийсам юкъара а волий, оьрсийн эскарша лелочун тидам беш 1а и. Амма сиха кхета паччахьан салташа еш йолчу ямартлонех. Майор Шевцов йийсар а вой, Майртуьпа схьавог1у и. Кхайкхам бо нохчийн къонахашка. Иза т1елетар дан кечло. Къоначу шейхаца Ташо-Хьаьжица барт а бой, дийцарш до суьйлийчуьра Шах-1ела-Ханца нохчашна паччахьана дуьхьал къийсам латтош г1одахьара олий. Иза реза хуьлу Таймин Бийболата шортта ахча делча, т1аме кегийрхой хьовсо. 1811-чу шеран августехь нохчийн, суьлийн вовшашхьоьхна долу эскар т1елета Каргалински станицехь йолчу ч1аг1онна. Оцу т1амехь валар нисло Эвтарарчу Мит1ин а, цуьнан вешин Зулуман. И ший а Эвтархойн Ахьмадан воккхахволу ши ваша ву. Мит1а т1аьхьо гучувен волчу шейхан, эвлаяан – 1овдин да ву.